Diari Oficial de la Generalitat Valenciana


Sumari del DOGV 1188, del 22-11-1989 (1989/815767)

ORDRE de 31 d'octubre de 1989, de la Conselleria d'Agricultura i Pesca, convocant les Comunitats de Regants perquè facen les peticions o propostes, en relació amb la utilització de les aigües per a reg, a l'empara del Decret 47/1987, de 13 d'abril, del Consell de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/10/31/(1)/dof/vci/html**

### Dades del document

Número de DOGV
:   1188

Data del DOGV
:   22-11-1989

Secció del DOGV
:   DISPOSICIONS GENERALS

Número del document
:   1989/815767


Data del document
:   31-10-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 31 d'octubre de 1989, de la Conselleria d'Agricultura i Pesca, convocant les Comunitats de Regants, perquè facen les peticions o propostes, en relació amb la utilització de les aigües per a reg, a l'empar del Decret 47/1987, de 13 d'abril, del Consell de la Generalitat Valenciana.  
Per raó de la necessitat de seguir actuant en els processos de racionalització de les aigües per a reg, conjugant les necessitats que se'n deriven amb les pressupostàries, i atenent alhora la circumstància que el Reial Decret 808/87 de 19 de juny possibilita l'obtenció d'importants ajudes destinades a inversions que perseguesquen alguns dels objectius continguts en la dita Llei, ajudes a les quals poden acollir-se els llauradors interessats, tant individualment com a través de les seues Associacions; sembla oportú, d'acord amb l'art. 3r. del títol I del Decret 47/87 de 13 d'abril del Consell de la Generalitat Valenciana, establir la convocatòria pública a les Comunitats de Regants, perquè facen les seues peticions o propostes, en relació amb la utilització de les aigües per a reg.  
Per açò, fent ús de les facultats que tinc atribuïdes  
ORDENE  
Article primer  
Convocar les Comunitats de Regants, perquè a càrrec del pressupost de 1990 i en funció de les seues disponibilitats, puguen fer totes les peticions que vulguen, en relació amb la utilització de l'aigua per a reg, conformement al que es disposa als articles 1r., 2n. i 8é. de la Llei 7/86 de 22 de desembre de la Generalitat Valenciana, i a l'article 3r. del Decret 47/87 de 13 d'abril del Consell de la Generalitat Valenciana.  
Article segon  
Les peticions seran presentades abans del 20 de gener de 1990 a la Conselleria d?agricultura i Pesca, o a les seues Direccions Territorials, conformement al model de la sol·licitud que va com a annex d'aquesta Ordre, aportant a l?efecte la documentació complementària allà expressada.  
Article tercer  
Conformement al que s'estableix als articles 4t. i 8é. Del susdit Decret 47/87, les peticions, que prèviament hauran estat estudiades, seran classificades en dos grups: aquelles per a les quals calga la redacció de Projecte de Pla d'utilització de l'aigua per a reg, i aquelles altres en què no calga fer-ho.  
Aquests supòsits donaran lloc respectivament a les actuacions que s'estableixen als títols II i III del susdit Decret, i per a ambdós casos, quan calga, a les determinades al seu títol IV.  
Article quart  
Les obres subvencionades a càrrec del pressupost de 1990 hauran d'executar-se necessàriament en aquest any.  
Les peticions, cas d'inversions plurianuals, podran programar l'execució de les obres que es tracte, en més d'una anualitat i serà objecte de subvenció, exclusivament, la quantitat corresponent a la inversió efectivament realitzada, dins de cada any.  
Article cinqué  
Per al pagament de la subvenció, caldrà justificar la realització de la corresponent obra, mitjançant l'aportació de les certificacions d'obra, sent igualment necessari que el tècnic de l?Administració Autonòmica, designat amb aqueixa finalitat, informe favorablement de la seua execució i de la seua congruència amb el projecte aprovat.  
Els concessionaris de les subvencions hauran d'acreditar el compliment de les seues obligacions fiscals; i també de les que els pertoquen pel que fa a la Seguretat Social.  
DISPOSICIONS FINALS  
Primera  
Facultar la Direcció General de Desenvolupament Agrari, perquè puga dictar totes les disposicions que calga per al desenvolupament d'aquesta Ordre.  
Segona  
Aquesta Ordre entrarà en vigor l?endemà de la seua publicació al Diari Oficial de la Generalitat Valenciana.  
València, 31 d'octubre de 1989.  
El Conseller d?Agricultura i Pesca,   
LLUIS FONT DE MORA I MONTESINOS  
ANNEX  
Registre: PROPOSTA DE RACIONALITZACIO DE L?AIGUA PER A REG (Conformement al Decret 47/1987 de 13 d'abril del Consell de la Generalitat Valenciana).  
Denominació del Titular.  
CIF: Domicili: Província:   
Municipi: Comarca: Telèfon:   
Representant: com a   
Domicili del representant:   
Documentació que acompanya:  
- Certificat de l'Acord de sol·licitud reflectit en Acta amb acord de petició d'ajudes, facultats de representació, i termini d?execució de les obres.  
- Ordenances i/o estatuts de la Comunitat de Regants, on conste la seua aprovació per l?organisme hidràulic competent.  
- Documentació que acredite el compliment de les obligacions fiscals i amb la Seguretat Social.  
- Si és el cas, aquella documentació que estime el peticionari que justifique l?estalvi de l'aigua per a reg, sense minva de la capacitat productiva dels terrenys.  
- Altres (especifiqueu-los):  
- Exposició del Problema: situació actual, llauradors i superfície afectada, etc.  
- Solucions proposades pel peticionari: objectius proposats, estalvi d'aigua estimat, etc.  
- Cost aproximat de les obres, segons el peticionari.  
(Lloc i data)  
HBLE. CONSELLER D?AGRICULTURA I PESCA   
València


Còpia Permalink ELI